《春夜乐》
元代·马麟

越罗复幔茱萸红，蹙金绣带蟠双龙。铜盘腻烛传香蜡，帘箔星光钉文甲。

金刀割红□釜烹，豆蔻压春赪玉罂。神仙舞盘踏月行，雁沙印雪留云缨。

朱丝泠泠金粟柱，风流上客琼林主。碧海烟中采香妇，湿花仙骨沾春雨。

作者简介：昆山东沧人，字公振，一字国瑞。嗜读书。元季避兵松江，筑室鉴池，有田园花木之趣，日诵经史。遇佳客往来，则觞咏不辍。有《公振集》。